Fi stqarrija tal-Gvern li ħarġet ilbieraħ (ikklikkja hawn biex taraha) qalulna li l-Ministru Chris Cardona mexxa delegazzjoni Maltija fiċ-Ċina bl-iskop li jinġieb aktar investiment Ċiniż. Fl-istqarrija ituna d-dettalji ta' kull min kien parti minn din id-delegazzjoni. Ħarsu sewwa lejn il-lista (hawn taħt jew fil- ) u tindunaw li m'hemmx isem Sai Mizzi Liang - il-mara tal-Ministru Konrad Mizzi li qed titħallas €13,000 fix-xahar propju biex iġġib investiment Ċiniż lejn xtutna. Dan ifisser li meta l-Ministru tagħha (mhux żewġha) mar iċ-Ċina għall-istess raġuni li suppost hija mħallsa għaliha, hi ma kienetx parti mid-delegazzjoni Maltija. Fejn sparixxiet Ms €13,000 fix-xahar? Nitkellem ċar, jien qed inxomm riħa tinten ħafna f'dan kollu. U minn kif inhi miktuba l-istqarrija jidher li l-Ministru Cardona u/jew xi ħadd qrib tiegħu riedna nindunaw b'din l-intiena. Ikklikkja hawn biex tniżżel l-istqarrija kollha.
Ms €13,000 fix-xahar sparixxiet